		Z A P I S N I K

33. sjednice Vijeća Mjesnog odbora „Bruno Bušić“, 12. prosinca 2023. u 18.00 sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Ivan Romštajn
2. Iva Ramljak
3. Borna Smrk
4. Marinko Blažević


Predsjedava Iva Ramljak, predsjednica Vijeća.
Predsjednica konstatira da su nazočna 4 člana Vijeća, te otvara 33. sjednicu Vijeća Mjesnog odbora.
Predsjednica predlaže usvajanje zapisnika 32. sjednice koje su članovi Vijeća zaprimili e-mailom.
Vijeće prihvaća tekst Zapisnika 32. sjednice jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Donošenje Financijskog plana MO “Bruno Bušić” za 2024. godinu
2. Donošenje Plana malih komunalnih akcija MO “Bruno Bušić” za 2024. godinu
3. Korištenje prostora MS “Bruno Bušić”
4. Aktualna komunalna problematika
5. Izvješća, pitanja i prijedlozi



Ad 1. Donošenje Financijskom plana MO „Bruno Bušić“ za 2024. godinu

a) Predsjednica obavještava Vijećnike kako su putem elektroničke pošte zaprimili Financijski plan MO „Bruno Bušić“ za 2024. godine.

Predsjednica otvara raspravu. U raspravi sudjeluju svi Vijećnici. 




Vijećnici jednoglasno donose Financijski plan MO „Bruno Bušić“ za 2024. godine.


FINANCIJSKI PLAN
Mjesnog Odbora ''Bruno Bušić''
za 2024.

Članak 1.
Financijski plan Mjesnog odbora ''Bruno Bušić'' za 2024. (dalje u tekstu: Plan) sastoji se od:

PRIHODA:									30.940,00 €
RASHODA:									30.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	30.940,00

	6711
	PRIHODI ZA FINANCIRANJE RASHODA POSLOVANJA
	30.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	30.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	15.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	15.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad 2. Donošenje Plana malih komunalnih akcija MO “Bruno Bušić” za 2024. godinu


a) Potpredsjednica obavještava Vijećnike kako je Plan malih komunalnih akcija raspravljen i utvrđen na prethodnim sjednicama Vijeća mjesnog odbora.

Predsjednica otvara raspravu. U raspravi sudjeluju svi vijećnici. Vijećnici jednoglasno donose odluku o uvrštenju izvođenja asfalterskih radova na području MO za uređenje Brckovljanske i Ravenske ulice u Plan malih komunalnih akcija MO „Bruno Bušić“ za 2024. godinu, a iz razloga prioriteta uređenja predmetnih ulica koje se nalaze u lošem stanju.


Zaključak
o  uvrštavanju Brkovljenske i ravenske ul. u asfalterski program za naredno razdoblje

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan malih komunalnih akcija - asfalterski program uvrsti:
· uređenje Brckovljanske i Ravenske ulice

2. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 



Vijećnici jednoglasno donose Plan malih komunalnih akcija.

Plan malih komunalnih akcija
Mjesnog odbora ''Bruno Bušić'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Bruno Bušić'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 15.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.


Ad 3. Korištenje prostora MS “Bruno Bušić”



Predsjednica obavještava Vijećnike kako je zaprimljeni zahtjev za povremeno korištenje prostora mjesne samouprave koji se odnosi na malu dvoranu, od strane Udruge ljubitelja zvjezdanih staza USS Croatia koji bi se održavao petkom, u vremenskom periodu od 19 - 22h.

Predsjednica otvara raspravu. U raspravi sudjeluju svi prisutni vijećnici.

Vijećnici jednoglasno donose odluku o odobrenju zahtjeva za korištenje prostorija Mjesnog odbora „Bruno Bušić“ u navedenom terminu.

Zaključak 
o povremenim korištenjima prostora MS „Bruno Bušić“ 

Vijeće Mjesnog odbora „Bruno Bušić“ odobrava povremena korištenja prostora u razdoblju od 12. prosinca 2023. do 12. prosinca 2024. :
 

- Udruzi  ljubitelja zvjezdanih staza USS Croatia svaki petak, u vremenu od  19 - 22h – mala dvorana



Ad 4. Aktualna komunalna problematika


Predsjednica obavještava vijećnike o pritužbama koje su zaprimljene u odnosu na sigurnosnu situaciju u prometu na pješačkom prijelazu preko Borongajske ceste kod križanja s Ulicom Vladimira Vidrića. 

  Predsjednica otvara raspravu. U raspravi sudjeluju svi prisutni vijećnici. Vijećnik Marinko Blažević predlaže postaviti upit vezano za sigurnosnu situaciju i statističke podatke na predmetnom pješačkom prijelazu radi donošenja daljnje odluke.

Vijeće jednoglasno donosi

Zaključak
o  rješavanju prometne problematike

3. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnog Sektora zatraži:
· očevid u svrhu donošenja rješenja za postavljanje usporivača prometa kod pješačkog prijelaza na Borongajskoj cesti (križanje Borongajska – Turopoljska – Vidrićeva)

4. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


Vijećnik Borna Smrk upućuje na problematiku s nepropisnim parkiranjem u Ulici Gjalskog. Vijećnik Marinko Blažević navodi kako u ulici nije iscrtana središnja linija. Predlaže postaviti upit nadležnim tijelima radi reguliranja problematike u ulici.  
 
Predsjednica otvara raspravu. U raspravi sudjeluju svi vijećnici.

Postavit će se upit i pozvati nadležne službe da izađu na teren na gore navedenoj lokaciji radi iscrtavanja središnje linije i pregleda načina na koji bi se riješila problematika nepropisnog parkiranje.

Ad. 5. Izvješća, pitanja i prijedlozi

Vijećnik Marinko Blažević obavještava kako su na kvartu posađene nove sadnice na sljedećim lokacijama: na igralištu „Wembley“, u Šimunovićevoj je zasađen novi hrast te obavještava kako su započeli radovi u parku „Šumica.“

Predsjednica otvara raspravu. U raspravi sudjeluju svi vijećnici.

Daljnjih pitanja i prijedloga nema i ovime je iscrpljen dnevni red. Predsjednica u 19:00 zatvara 33. sjednicu VMO.

Zapisnik vodila: Iva Ramljak

Zagreb, 12. prosinca 2023.


						                                                                        Predsjednica Vijeća Mjesnog odbora
							      „Bruno Bušić“

					                         Iva Ramljak, mag. iur.

